CELEX: 62021TN0727
Language: lt
Date: 2021-11-09 00:00:00
Title: Byla T-727/21: 2021 m. lapkričio 9 d. pareikštas ieškinys byloje TO / EASO

2022 1 10   
            
            
               LT
            
            
               Europos Sąjungos oficialusis leidinys
            
            
               C 11/37
            
         
      2021 m. lapkričio 9 d. pareikštas ieškinys byloje TO / EASO
      
      (Byla T-727/21)
      (2022/C 11/52)
      Proceso kalba: prancūzų
      
         Šalys
      
      
         Ieškovė: TO, atstovaujama advokato É. Boigelot
      
         Atsakovas: Europos prieglobsčio paramos biuras (EASO)
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2021 m. sausio 1 d. įsigaliojusį sprendimą, priimtą 2021 m. gruodžio 18 d., su kuriuo ieškovė susipažino 2021 m. sausio 4 d., gavusi nuorodą [konfidencialu] (1) ir kurį priėmė [konfidencialu], kiek jame nuspręsta nepratęsti atrankos procedūros [konfidencialu] rezervo sąrašo, galiojusio iki 2020 m. gruodžio 31 d., galiojimo pirmiesiems papildomiems metams arba iki 2021 m. gruodžio 31 d.,
               
            
                  —
               
               
                  atnaujinti ir pratęsti minėtą rezervo sąrašą, kaip buvo padaryta su kitais 44 ginčijamame sprendime nurodytais rezervo sąrašais, vieniems metams, skaičiuojant nuo jo atnaujinimo datos, ir atitinkamai paskirti ieškovę į pareigas, paaukštinant į AST 3 lygį,
               
            
                  —
               
               
                  priteisti iš atsakovo atlyginti ieškovei turtinę ir neturtinę žalą, kurią sudaro:
                  
                              —
                           
                           
                              atlyginimo skirtumas tarp AST 1 lygio 3 pakopos ir AST 3 lygio 1 pakopos, apskaičiuotas penkerių metų laikotarpiui nuo nepalankaus sprendimo priėmimo dienos, t. y. 2021 m. sausio 1 d., atsižvelgiant į prarastą galimybę, įvertintą 75 %,
                           
                        
                              —
                           
                           
                              teisės į pensiją skirtumas tarp AST 1 lygio 3 pakopos ir AST 3 lygio 1 pakopos, apskaičiuotas tam pačiam penkerių metų laikotarpiui nuo nepalankaus sprendimo priėmimo dienos, t. y. 2021 m. sausio 1 d., atsižvelgiant į prarastą galimybę, įvertintą 75 %,
                           
                        
                              —
                           
                           
                              7 500 eurų patirtai neturtinei žalai atlyginti,
                           
                        
                              —
                           
                           
                              1,00 euras už prarastą sveikatos draudimą,
                           
                        
            
                  —
               
               
                  priteisti iš atsakovo bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas ieškovės teisėtų lūkesčių pažeidimu bei ginčijamo sprendimo motyvavimo stoka.
               
            
                  2.
               
               
                  Antrasis ieškinio pagrindas grindžiamas nediskriminavimo principo pažeidimu, taip pat Europos Sąjungos pareigūnų tarnybos nuostatų (toliau – Tarnybos nuostatai) 1d straipsnio, 27 straipsnio ir 29 straipsnio 1 dalies trečios ir ketvirtos pastraipų pažeidimu.
               
            
                  3.
               
               
                  Trečiasis ieškinio pagrindas grindžiamas Tarnybos nuostatų 12a straipsnio pažeidimu, gero administravimo principo, rūpestingumo pareigos pažeidimu ir įgaliojimų viršijimu bei piktnaudžiavimu jais.
               
            
                  4.
               
               
                  Ketvirtasis ieškinio pagrindas grindžiamas proporcingumo principo pažeidimu.
               
            
         (1)  Konfidencialūs duomenys neskelbiami.